
92                                                                  DR 30.7.2018                                                       

 
Akhir kata, saya menjunjung kasih Titah Yang di-Pertuan Agong. Sekian, terima 

kasih. 

Timbalan Yang di-Pertua [Tuan Nga Kor Ming]: Terima kasih Yang Berhormat 
kawasan Sarikei. Sekarang saya menjemput Yang Berhormat kawasan Tasek Gelugor. 

 

6.34 ptg. 

Datuk Haji Shabudin Yahaya [Tasek Gelugor]: Assalamualaikum warahmatullahi 
wabarakatuh. Terima kasih kepada Tuan Yang di-Pertua kerana memberi peluang kepada 
saya untuk mengambil bahagian dalam perbahasan Titah Yang di-Pertuan Agong.  

Pertama sekali saya juga hendak mengucapkan ribuan terima kasih kepada Seri 
Paduka Baginda Yang di-Pertuan Agong yang ke-15, Sultan Muhammad V yang telah pun 
menyempurnakan Majlis Perasmian Parlimen Ke-14 dengan meninggalkan amanat-amanat 
dan pesanan-pesanan yang cukup bermakna kepada kita.  

Tuan Yang di-Pertua, dalam masa yang singkat ini, saya ingin menyentuh tentang 
satu perkara yang menjadi isu sejak kebelakangan ini iaitu berkenaan dengan kedudukan 
institusi-institusi yang berkaitan dengan Islam di Malaysia. Di Malaysia, kita sedia faham 
bahawa dalam Perkara 3(1), Perlembagaan Persekutuan telah meletakkan kedudukan Islam 
itu sebagai agama yang dijaga dan dipelihara oleh Kerajaan Persekutuan dengan pelbagai 
peruntukan perundangan dan juga kewangan, bagi membolehkan Islam diamalkan mengikut 
apa yang telah pun ditentukan di dalam sifatnya di dalam Perlembagaan.  

Namun begitu, saya ingin mendapatkan penjelasan daripada pihak kerajaan, sejauh 
manakah pihak kerajaan merancang untuk mengambil perhatian dan juga mengadakan 
program dan tindakan-tindakan tertentu, bagi meletakkan Islam itu bersesuaian, betul dan 
benar sebagaimana yang terkandung di dalam Perkara 3(1) tadi. Jadi dalam hal ini kita lihat, 
dari segi Islam, sekarang ini dicabar. Islam kadangkala kita lihat ada perlakuan-perlakuan 
yang biadab dilakukan oleh sesetengah pihak kepada penganut-penganut agama Islam, 
kepada orang-orang Islam, mahupun kepada institusi Islam dan sebagainya.  

Terakhir sekali hari itu kita ada mendengar bahawa kerajaan ada perancangan 
untuk menyemak semula kedudukan institusi-institusi Islam seperti JAKIM, JKSM, JAWHAR, 
IKIM dan yang terakhir sekali ialah IKSIM iaitu Institut Kajian Strategik Islam Malaysia. Jadi 
dalam hal ini, kita melihat satu keadaan yang tidak begitu menentu dan tidak begitu 
meyakinkan, khususnya di kalangan orang Islam tentang kedudukan institusi-institusi ini, 
sejauh mana ia dipertahan dan diperkukuhkan oleh kerajaan yang ada sekarang.  

Contohnya, kalau kita melihat dalam salah satu daripada agensi ini ialah IKSIM 
ataupun Institut Kajian Strategik Islam Malaysia, ia ditubuhkan adalah daripada keputusan 
mesyuarat Majlis Raja-Raja yang bersidang bagi kali yang 225. Sejak dari beberapa tahun 
dahulu, mengambil masa lebih kurang sehingga enam tahun, sehinggalah ia telah 
dimasyhurkan. Jadi IKSIM ini menerima peruntukan daripada Majlis Agama Islam Wilayah 
Persekutuan setelah ia diluluskan oleh Majlis Raja-Raja untuk ditubuhkan dan IKSIM ini 
ditadbirkan di bawah suatu agensi yang berdaftar sebagai pendaftaran syarikat.  

Namun begitu, baru-baru ini, kita melihat pihak kerajaan ada menyebutkan bahawa 
IKSIM akan dimansuhkan dan yang paling ketara ialah segala peruntukan kepada IKSIM ini 
telah pun dihentikan. Jadi IKSIM ini sudah tidak mempunyai lagi apa-apa peruntukan 
pembiayaan bagi menjalankan pentadbiran, mahupun untuk membuat aktiviti-aktiviti yang 
termaktub di dalam peraturan penubuhan IKSIM itu sendiri, yang dipersetujui oleh Majlis 
Raja-Raja.  

Jadi apabila IKSIM diperlakukan sedemikian rupa, kita boleh melihat ia seperti kita 
memperlekehkan institusi raja-raja yang memberi persetujuan mereka untuk IKSIM ini 
bertindak sebagai suatu badan yang membuat kajian, yang membuat penulisan dan 
sebagainya dan apa yang terkandung di dalam gerak kerja IKSIM ini adalah bersesuaian 
dengan tuntutan di dalam Perlembagaan Malaysia, Perkara 3(1).  

 

 

 



Akhir kata, saya menjunjung kasih Titah Yang di-Pertuan Agong. Sekian, terima kasih. Timbalan Yang di-Pertua [Tuan Nga Kor Ming]: Terima kasih Yang Berhormat kawasan Sarikei. Sekarang saya menjemput Yang Berhormat kawasan Tasek Gelugor. 6.34 ptg. Datuk Haji Shabudin Yahaya [Tasek Gelugor]: Assalamualaikum warahmatullahi wabarakatuh. Terima kasih kepada Tuan Yang di-Pertua kerana memberi peluang kepada saya untuk mengambil bahagian dalam perbahasan Titah Yang di-Pertuan Agong. Pertama sekali saya juga hendak mengucapkan ribuan terima kasih kepada Seri Paduka Baginda Yang di-Pertuan Agong yang ke-15, Sultan Muhammad V yang telah pun menyempurnakan Majlis Perasmian Parlimen Ke-14 dengan meninggalkan amanat-amanat dan pesanan-pesanan yang cukup bermakna kepada kita. Tuan Yang di-Pertua, dalam masa yang singkat ini, saya ingin menyentuh tentang satu perkara yang menjadi isu sejak kebelakangan ini iaitu berkenaan dengan kedudukan institusi-institusi yang berkaitan dengan Islam di Malaysia. Di Malaysia, kita sedia faham bahawa dalam Perkara 3(1), Perlembagaan Persekutuan telah meletakkan kedudukan Islam itu sebagai agama yang dijaga dan dipelihara oleh Kerajaan Persekutuan dengan pelbagai peruntukan perundangan dan juga kewangan, bagi membolehkan Islam diamalkan mengikut apa yang telah pun ditentukan di dalam sifatnya di dalam Perlembagaan. Namun begitu, saya ingin mendapatkan penjelasan daripada pihak kerajaan, sejauh manakah pihak kerajaan merancang untuk mengambil perhatian dan juga mengadakan program dan tindakan-tindakan tertentu, bagi meletakkan Islam itu bersesuaian, betul dan benar sebagaimana yang terkandung di dalam Perkara 3(1) tadi. Jadi dalam hal ini kita lihat, dari segi Islam, sekarang ini dicabar. Islam kadangkala kita lihat ada perlakuan-perlakuan yang biadab dilakukan oleh sesetengah pihak kepada penganut-penganut agama Islam, kepada orang-orang Islam, mahupun kepada institusi Islam dan sebagainya. Terakhir sekali hari itu kita ada mendengar bahawa kerajaan ada perancangan untuk menyemak semula kedudukan institusi-institusi Islam seperti JAKIM, JKSM, JAWHAR, IKIM dan yang terakhir sekali ialah IKSIM iaitu Institut Kajian Strategik Islam Malaysia. Jadi dalam hal ini, kita melihat satu keadaan yang tidak begitu menentu dan tidak begitu meyakinkan, khususnya di kalangan orang Islam tentang kedudukan institusi-institusi ini, sejauh mana ia dipertahan dan diperkukuhkan oleh kerajaan yang ada sekarang. Contohnya, kalau kita melihat dalam salah satu daripada agensi ini ialah IKSIM ataupun Institut Kajian Strategik Islam Malaysia, ia ditubuhkan adalah daripada keputusan mesyuarat Majlis Raja-Raja yang bersidang bagi kali yang 225. Sejak dari beberapa tahun dahulu, mengambil masa lebih kurang sehingga enam tahun, sehinggalah ia telah dimasyhurkan. Jadi IKSIM ini menerima peruntukan daripada Majlis Agama Islam Wilayah Persekutuan setelah ia diluluskan oleh Majlis Raja-Raja untuk ditubuhkan dan IKSIM ini ditadbirkan di bawah suatu agensi yang berdaftar sebagai pendaftaran syarikat. Namun begitu, baru-baru ini, kita melihat pihak kerajaan ada menyebutkan bahawa IKSIM akan dimansuhkan dan yang paling ketara ialah segala peruntukan kepada IKSIM ini telah pun dihentikan. Jadi IKSIM ini sudah tidak mempunyai lagi apa-apa peruntukan pembiayaan bagi menjalankan pentadbiran, mahupun untuk membuat aktiviti-aktiviti yang termaktub di dalam peraturan penubuhan IKSIM itu sendiri, yang dipersetujui oleh Majlis Raja-Raja. Jadi apabila IKSIM diperlakukan sedemikian rupa, kita boleh melihat ia seperti kita memperlekehkan institusi raja-raja yang memberi persetujuan mereka untuk IKSIM ini bertindak sebagai suatu badan yang membuat kajian, yang membuat penulisan dan sebagainya dan apa yang terkandung di dalam gerak kerja IKSIM ini adalah bersesuaian dengan tuntutan di dalam Perlembagaan Malaysia, Perkara 3(1).